ai4bharat/Pralekha huggingface dataset:
సమాచార, ప్రసార మంత్రిత్వ శాఖ
ఆరోగ్య, కుటుంబ సంక్షేమ మంత్రిత్వ శాఖ, పత్రికా సమాచార కార్యాలయం, ఐ.సి.ఎం.ఆర్. సంయుక్తంగా - జాతీయ మీడియాకు చెందిన ఆరోగ్య విలేకరుల అవగాహన కోసం పూణే లోని ఎం.ఐ.వి. కి "విజ్ఞాన భాగస్వామ్య పర్యటన" నిర్వహించాయి
పత్రికలు, ఎలక్ట్రానిక్, డిజిటల్ మాధ్యమాలకు చెందిన 20 మందికి పైగా జాతీయ మీడియా జర్నలిస్టులు ఈ విజ్ఞాన భాగస్వామ్య పర్యటనలో పాల్గొన్నారు
ఐ.సి.ఎం.ఐ.ఆర్-ఎన్.ఐ.ఎన్. " విజ్ఞాన భాగస్వామ్య సదస్సు" ను నిర్వహించాయి.
విధానపరమైన ప్రభుత్వ లక్ష్యాలను సాధించడంలో మీడియా కీలక పాత్ర పోషిస్తుంది - డైరెక్టర్, జాతీయ పౌష్టికాహార సంస్థ 
ఆరోగ్య, కుటుంబ సంక్షేమ మంత్రిత్వ శాఖ, పత్రికా సమాచార కార్యాలయం, ఐ.సి.ఎం.ఆర్. సంయుక్తంగా ఆరోగ్య విలేకరుల అవగాహన కోసం "ప్రెస్ టూర్" నిర్వహించాయి. మన శాస్త్రీయ సమాజల విజయాలు, కొత్త టీకాను ముఖ్యంగా మన దేశీయ "కోవాక్సిన్" ను అభివృద్ధి చేసే శాస్త్రీయ ప్రక్రియ, సవాళ్లు, అవకాశాలను అర్థం చేసుకోవాలనేది ఈ "ప్రెస్ టూర్" యొక్క ఉద్దేశ్యం.
దేశ రాజధాని నుంచి సందర్శనకు వచ్చిన మీడియా సిబ్బందికి, నగరంలోని జాతీయ పౌష్టికాహార సంస్థ లో ఈ రోజు విజ్ఞాన భాగస్వామ్య సదస్సు నిర్వహించారు. జ్ఞానాన్ని పంచుకుని, సామర్థ్యాన్ని పెంపొందించుకోవాలనే లక్ష్యంతో, మొట్ట మొదటిసారిగా ఏర్పాటు చేసిన, ఈ కార్యక్రమంలో దేశ అభివృద్ధి కోసం ఐ.సి.ఎం.ఆర్. - జాతీయ పౌష్టికాహార సంస్థ చేపట్టిన అత్యాధునిక పరిశోధనలను ప్రదర్శించారు.
ఆహూతుల నుద్దేశించి ఎన్.ఐ.ఎన్., డైరెక్టర్, డాక్టర్ హేమలత ప్రసంగిస్తూ, శారీరక లోపాలను తగ్గించడానికి ఐరన్, అయోడిన్ తో కూడిన డబుల్ ఫోర్టిఫైడ్ ఉప్పును ప్రవేశపెట్టడం వంటి వివిధ విధాన కార్యక్రమాల్లో తమ సంస్థ నిర్వహించిన పోషకాహార అధ్యయనాలు ప్రభుత్వానికి సహాయపడ్డాయని తెలియజేశారు. కేంద్ర, రాష్ట్ర ప్రభుత్వాలకు చెందిన ఐ.సి.డి.ఎస్., ఎం.డి.ఎం., ఎస్.ఏ.ఎం. వంటి వివిధ పోషకాహార కార్యక్రమాలను ఎన్.ఐ.ఎన్. ప్రధానంగా నిర్ధారిస్తూ ఉంటుందని ఆమె వివరించారు. ఎఫ్.ఎస్.ఎస్.ఏ.ఐ. కి సలహాదారుగా, ఎన్.ఐ.ఎన్. వివిధ విటమిన్లు, ఖనిజాలు, స్థూల పోషకాలకు సంబంధించిన సమాచారం తో కూడిన ఆర్.డి.ఏ.  వివరాలను అందిస్తుంది.
ప్రజల్లో శాస్త్రీయ దృక్పథాన్ని పెంపొందించడానికి మీడియా సిబ్బంది కృషి చేయాలనీ, వారికి సులభంగా అర్థమయ్యే భాషలో శాస్త్ర విజ్ఞానాన్ని అందించాలనీ, ఆమె పిలుపునిచ్చారు.
సుస్థిర అభివృద్ధి లక్ష్యాల సాధనలో భాగంగా ఆకలి చావులు లేకుండా చేయాలనే లక్ష్యాన్ని సాధించడం లో మీడియా చాలా ముఖ్యమైన పాత్ర పోషించవలసిన అవసరం ఉందని డైరెక్టర్ పేర్కొంటూ, కోవిడ్ -19 మహమ్మారి సమయంలో మీడియా పోషించిన బాధ్యతాయుతమైన పాత్రను ప్రశంసించారు. "కోవిడ్-19 మహమ్మారి సమయంలో, ఎన్.ఐ.ఎన్. శాస్త్రవేత్తలు రాష్ట్ర ప్రభుత్వంతో కలిసి నిర్వహించిన సెరో-సర్వేలు ఖచ్చితమైన విధాన నిర్ణయాలు తీసుకోవడానికి సహాయపడ్డాయి. వాటిని మీడియా తగిన విధంగా ప్రజలకు తెలియజేసింది.", అని ఆమె పేర్కొన్నారు.
ప్రాంగణం లోని ఫుడ్ కెమిస్ట్రీ, బయోకెమిస్ట్రీ, టాక్సికాలజీ, స్పోర్ట్స్ న్యూట్రిషన్ ల్యాబ్ ల వంటి వివిధ ప్రయోగశాలలకు ఈ ఆరోగ్య విలేకరులను తీసుకువెళ్ళారు.
ఆరోగ్య, కుటుంబ సంక్షేమ మంత్రిత్వ శాఖ, పి.ఐ.బి., డిప్యూటీ డైరెక్టర్, శ్రీ అంకుర్ లాహోటీ, ఐ.ఐ.ఎస్. ఈ సదస్సులో ప్రసంగిస్తూ, పర్యటన వివరాలు తెలియజేశారు, విజ్ఞాన భాగస్వామ్య సందర్శనను అమలు చేసినందుకు ఎన్.ఐ.ఎన్., డైరెక్టర్ కు ధన్యవాదాలు తెలియజేశారు. హైదరాబాద్ లోని పి.ఐ.బి., డిప్యూటీ డైరెక్టర్, డాక్టర్ మానస్ కృష్ణకాంత్ కూడా ఈ సదస్సులో పాల్గొన్నారు. ఈ సదస్సులో విభాగాధిపతులందరూ హాజరై తమ తమ రంగాల్లో అత్యాధునిక పరిశోధనల గురించి వివరించారు. సదస్సును డాక్టర్ లక్ష్మయ్య సమన్వయ కర్తగా వ్యవహరించగా, డాక్టర్ సుబ్బారావు వందన సమర్పణ చేశారు.
ప్రధాన మంత్రి కార్యాలయం
ఖగోళ శాస్త్రవేత్త, రచయిత మరియు సైన్స్ కమ్యూనికేటర్ శ్రీ నీల్ డె గ్రాసే టాయ్ సన్ తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ అమెరికా కు చెందిన ప్రముఖ ఖగోళ శాస్త్రవేత్త, రచయిత మరియు సైన్స్ కమ్యూనికేటర్ శ్రీ నీల్ డె గ్రాసే టాయ్ సన్ తో యుఎస్ఎ లోని న్యూ యార్క్ లో ఈ రోజు న సమావేశమయ్యారు.
యువతీ యువకుల లో విజ్ఞాన శాస్త్ర సంబంధి ఆలోచనల ను వృద్ధి చెందింపచేసే అంశం పై ప్రధాన మంత్రి మరియు శ్రీ టాయ్ సన్ లు వారి అభిప్రాయాల ను ఒకరు మరొకరి కి వెల్లడించుకొన్నారు. వారు ఉభయులు అంతరిక్ష రంగం లో భారతదేశం సాధిస్తున్న తీవ్ర ప్రగతి ని, మరి అదే విధం గా భారతదేశం అమలు పరుస్తున్న విభిన్నమైన అంతరిక్ష అన్వేషణ మిశన్ లను గురించి చర్చించారు.
భారతదేశం సరిక్రొత్త గా తీసుకు వచ్చిన జాతీయ అంతరిక్ష విధానం లో భాగం గా ప్రైవేటు రంగ అవకాశాల ను గురించి మరియు విద్య పరమైనటువంటి సహకారాన్ని గురించి కూడా ప్రధాన మంత్రి మరియు శ్రీ టాయ్ సన్ లు చర్చించారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ప్రశాసన్ గావ్ కి ఒరే 2022 విజన్ ఇండియా @ 2047 పై రాష్ట్రాలు/ కేంద్రపాలిత ప్రాంతాలలో జిల్లా స్థాయి వర్క్షాప్లు నిర్వహించి, పౌర ఫిర్యాదుల పరిష్కారం మరియు సేవ వినతుల పరిష్కారంలో గణనీయమైన పురోగతిని సాధించింది.
53.80 లక్షల పౌర ఫిర్యాదు కేసులు పరిష్కరించబడ్డాయి; 310 లక్షల సేవా వినతుల దరఖాస్తులు పరిష్కారించబడ్డాయి
జిల్లా స్థాయిలో సుపరిపాలనలో 949 ఆవిష్కరణలు, ప్రజా ఫిర్యాదుల పరిష్కారంలో 563 విజయగాథలు నివేదించబడ్డాయి
విజన్ ఇండియా@2047 257 జిల్లాల్లో జిల్లా స్థాయి పత్రాలు తయారు చేయబడ్డాయి
ప్రభుత్వం అమృత్ కాల వ్యవధిలో డిసెంబర్ 19-25, 2022 వారాన్ని రెండవ సుశాసన్ సప్తః గా జరుపుకుంది. ఈ కార్యక్రమంతో సంబంధం ఉన్న ప్రతి ఒక్కరికీ గౌరవప్రధాన మంత్రి తన శుభాకాంక్షలు తెలిపారు. గౌరవ ప్రధాన మంత్రి "ఈ సంవత్సరం కూడా ప్రశాసన్ గావ్ కి ఒరే ప్రచారం సుపరిపాలన వారంలో భాగంగా కొనసాగడం హర్షణీయం" అని అన్నారు.
డాక్టర్ జితేంద్ర సింగ్ జీ“ప్రశాసన్ గావ్ కి ఒరే” రెండవ దేశవ్యాప్త ప్రచారాన్ని డిసెంబర్ 19, 2022న ప్రారంభించారు. ఈ కార్యక్రమంలో జిల్లా కలెక్టర్లు, ముఖ్య కార్యదర్శులు/అడిషనల్ చీఫ్ సెక్రటరీలు మరియు 36 రాష్ట్రాలు/యూటీల ఏ ఆర్ కార్యదర్శులు మరియు కేంద్ర మంత్రిత్వ శాఖలు నుండి సీనియర్ అధికారులతో సహా 2700 మంది అధికారులు పాల్గొన్నారు.
సుశాసన్ సప్త్ 2022 ప్రజా ఫిర్యాదుల పరిష్కారం మరియు సేవల మెరుగుపరచడం కోసం రెండవ దేశవ్యాప్త ప్రచారాన్ని నిర్వహించారు. ప్రశాసన్ గావ్ కి ఒరే 2022 గణనీయమైన పురోగతిని సాధించింది - 53.80 లక్షల ప్రజా ఫిర్యాదులు పరిష్కరించబడ్డాయి, 310 లక్షల సేవా దరఖాస్తులు పరిష్కరించబడ్డాయి, సుపరిపాలనలో 949 ఆవిష్కరణలు నమోదు చేయబడ్డాయి మరియు 257 విజన్ ఇండియా@2047 జిల్లా స్థాయి డాక్యుమెంట్లు జీ జీ డబ్ల్యూ 22 పోర్టల్లో అప్లోడ్ చేయబడ్డాయి.
విజన్ ఇండియా@2047ఆవిష్కరణలు పై చర్చించడానికి డిసెంబర్ 23, 2022న భారతదేశంలోని మొత్తం 768 జిల్లాల్లో జిల్లా స్థాయి వర్క్షాప్లు జరిగాయి. జిల్లా స్థాయి వర్క్షాప్లకు ఆ జిల్లాలో జిల్లా కలెక్టర్గా పనిచేసిన సీనియర్ రిటైర్డ్ ఐఎఎస్ అధికారి అధ్యక్షత వహించారు. రాష్ట్రాల ముఖ్యమంత్రులు/ యూ టీ లకు చెందిన ఎల్ జీ లు ప్రశాసన్ గావ్ కి ఒరే ప్రచారానికి సందేశాలు మరియు ట్వీట్లతో మద్దతు ఇచ్చారు. సిబ్బంది, పౌర సమస్యలు మరియు పెన్షన్ల మంత్రిత్వ శాఖ పార్లమెంటరీ స్టాండింగ్ కమిటీ తన 121వ నివేదికలో ప్రశాసన్ గావ్ కి ఒరే ప్రచారం యొక్క అద్భుతమైన విజయాన్ని ప్రశంసించింది. అటువంటి ప్రచారాలను మరింత తరచుగా నిర్వహించాలని సిఫార్సు చేసింది.
ప్రశాసన్ గావ్ కి ఒరే ప్రచారం మరియు సుపరిపాలన వారోత్సవం 2022 మొత్తం ప్రభుత్వ విధానం అమలు విధానం లో భాగంగా రాష్ట్ర ప్రభుత్వ అధికారులు మరియు జిల్లా అధికారులతో రాష్ట్ర ప్రభుత్వ అధికారులు మరియు తహసీల్ స్థాయి వరకు పనిచేసి,"గరిష్ట పాలన - కనిష్ట ప్రభుత్వం" అనే దేశ పాలనా నమూనాను బలంగా ముందుకు తీసుకెళ్లడంలో సాధించిన విజయానికి ప్రతీకగా నిలిచాయి.
విద్యుత్తు మంత్రిత్వ శాఖ
‘పీఎం కేర్స్’ నిధికి పవర్గ్రిడ్ విరాళం రూ.200 కోట్లు
దేశం మొత్తం స్వీయ దిగ్బంధంలో ఉన్నవేళ కేంద్ర ప్రభుత్వరంగ ‘మహారత్న’ సంస్థ పవర్ గ్రిడ్తోపాటు భారత జాతీయ విద్యుత్ సరఫరా సంస్థ  ప్రజానీకానికి నిరంతర విద్యుత్ సరఫరా చేస్తున్నాయి. అంతేగాక బాధ్యతగల కార్పొరేట్ పౌర సంస్థగా కరోనా వైరస్పై పోరాటం కోసం ‘పీఎం కేర్స్’ నిధికి రూ.130 కోట్ల విరాళం ఇవ్వాలని పవర్ గ్రిడ్ నిర్ణయించింది. దీంతోపాటు ప్రపంచ మహమ్మారి నిర్మూలన కోసం వచ్చే ఆర్థిక సంవత్సరం మరో రూ.70 కోట్ల విరాళం ప్రకటించింది. దీంతో కేంద్ర విద్యుత్ శాఖ, కేంద్ర నవ్య-పునరుత్పాదక ఇంధన శాఖల పరిధిలోని ప్రభుత్వరంగ సంస్థలు ప్రకటించిన రూ.925 కోట్ల మొత్తం విరాళంలో పవర్ గ్రిడ్ వాటా రూ.200 కోట్లకు చేరింది. ఇక పవర్ గ్రిడ్ ఉద్యోగులు కూడా తమవంతు సౌహార్దత కింద తమ జీతాల్లో కొంత విరాళంగా ఇస్తామని ప్రకటించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 160.43 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 20,18,825
మొత్తం కేసుల్లో క్రియాశీల కేసులు 5.23%
ప్రస్తుత రికవరీ రేటు 93.50%
గత 24 గంటల్లో 2,51,777 మంది కోలుకున్నారు. దీంతో, కోలుకున్నవారి మొత్తం సంఖ్య 3,60,58,806 కు పెరిగింది.
గత 24 గంటల్లో 3,47,254 కొత్త కేసులు నమోదయ్యాయి.
ఇప్పటివరకు నమోదైన మొత్తం ఒమిక్రాన్ కేసులు 9,692. నిన్నటి కంటే 4.36% వృద్ధి.
రోజువారీ పాజిటివిటీ రేటు 17.94%
వారపు పాజిటివిటీ రేటు 16.56%
గత 24 గంటల్లో చేసిన 19,35,912 కొవిడ్ పరీక్షలతో కలుపుకుని ఇప్పటివరకు 71.15 కోట్ల పరీక్షలు చేశారు.
ప్రధాన మంత్రి కార్యాలయం
ఖాదీ అంటే ప్రజల లో ఉన్న ప్రేమ ను చూసి సంతోషాన్ని వ్యక్తం చేసిన ప్రధాన మంత్రి
మహాత్మ గాంధీ జయంతి సందర్భం లో ఖాదీ పట్ల ప్రజల కు ఉన్న ప్రేమ ను ప్రధాన మంత్రి శ్రీ నరేంద్ర మోదీ గమనించి హర్షాన్ని వ్యక్తం చేశారు.
ఖాదీ ఇండియా చేసిన ఒక ట్వీట్ ను ప్రధాన మంత్రి ఉదాహరిస్తూ,
‘‘బాపు జయంతి సందర్భం లో ఖాదీ పట్ల ప్రజల కు ఉన్నటువంటి ఈ అంతు లేని ప్రేమ ఉత్సాహపరిచేది గా ఉంది.
#खादी4नेशन’’
అని ఒక ట్వీట్ లో పేర్కొన్నారు.
(
యువజన వ్యవహారాలు, క్రీడల మంత్రిత్వ శాఖ
కాశీ తమిళ సంగమంలో స్నేహపూర్వక టేబుల్ టెన్నిస్ పోటీని ప్రారంభించిన - శ్రీ అనురాగ్ ఠాకూర్
సాహిత్యం, సంస్కృతి, క్రీడల ద్వారా రెండు సంస్కృతులు ఏకమవుతున్నాయి: శ్రీ అనురాగ్ ఠాకూర్
వారణాసిలోని సిగ్రా స్టేడియం అభివృద్ధి పనులను సమీక్షించిన - శ్రీ అనురాగ్ ఠాకూర్
వారణాసిలోని కేంద్ర సమాచార, ప్రసార మంత్రిత్వ శాఖకు చెందిన వివిధ కార్యాలయాలలో 'స్పేస్-ఆడిట్' నిర్వహించిన - శ్రీ అనురాగ్ ఠాకూర్
సాహిత్యం, సంస్కృతి, క్రీడలు, ఇతర అంశాల ద్వారా రెండు సంస్కృతులు ఏకమవుతున్నాయని కేంద్ర సమాచార, ప్రసార, యువజన వ్యవహారాలు, క్రీడల శాఖ మంత్రి శ్రీ అనురాగ్ ఠాకూర్ ‘కాశీ తమిళ సంగమం’ కార్యక్రమంలో పేర్కొన్నారు. ఎనిమిది రోజుల పాటు జరిగే ‘కాశీ తమిళ సంగమం - క్రీడా సదస్సు' లో భాగంగా ఈరోజు ఏర్పాటు చేసిన స్నేహపూర్వక టేబుల్ టెన్నిస్ పోటీని ఆయన ప్రారంభించారు.
వారణాసిలోని సిగ్రా స్టేడియం అభివృద్ధి పనులను శ్రీ అనురాగ్ ఠాకూర్ పరిశీలించి, సమీక్షించారు. స్టేడియం అభివృద్ధి పనుల్లో, ఆయన కొన్ని గుణాత్మకమైన మార్పులను ప్రతిపాదించారు. ఆయన వారణాసిలోని కేంద్ర సమాచార, ప్రసార మంత్రిత్వ శాఖకు చెందిన వివిధ కార్యాలయాల్లో 'స్పేస్ ఆడిట్' లను కూడా నిర్వహించారు. ఆయన కాశీ విశ్వనాథ ఆలయాన్ని సందర్శించి పూజలు చేశారు.
సభను ఉద్దేశించి శ్రీ అనురాగ్ ఠాకూర్ మాట్లాడుతూ ‘కాశీ తమిళ సంగమం’ కార్యక్రమంలో సాహిత్యం, సంస్కృతికి సంబంధించిన వివిధ కార్యక్రమాలు జరుగుతున్నాయని, అలాగే క్రీడల ద్వారా ఉత్తరాది, దక్షిణాది ప్రాంతాలను కలిపే కార్యక్రమం కూడా జరుగుతోందని అన్నారు. ఉత్తరాది, దక్షిణాది మధ్య ఉన్న అనుబంధం వేల సంవత్సరాల నాటి మన ప్రాచీన సంప్రదాయాలను ప్రతిబింబిస్తుందని కూడా ఆయన పేర్కొన్నారు.
కాశీ తమిళ సంగమం ఏర్పాటు చేసినందుకు ప్రధానమంత్రి కి శ్రీ ఠాకూర్ కృతజ్ఞతలు తెలిపారు. ఈ గొప్ప కార్యక్రమం ద్వారా 'ఏక్ భారత్ శ్రేష్ఠ భారత్' కల సాకారమవుతోందని అన్నారు. నేటి క్రీడాకారుల్లో కనిపిస్తున్న ఉత్సాహం ఉత్తరప్రదేశ్, తమిళనాడు జట్ల ఆటగాళ్లలో కూడా కనిపిస్తోందని అన్నారు.
తమిళనాడు ప్రజలు కాశీ విశ్వనాథుని దర్శించుకునే అవకాశం పొందడం తో పాటు, ఈ ప్రాంత కళలు, సంస్కృతి గురించి తెలుసుకుంటున్నారని, ఇది అందరికీ గర్వకారణమని శ్రీ ఠాకూర్ పేర్కొన్నారు. ఉత్తర ప్రదేశ్, తమిళనాడు నుంచి వచ్చిన క్రీడాకారులు అందరినీ, ఆయన పిలిచి పలకరించారు.
సమాచార, ప్రసార మంత్రిత్వ శాఖ
ఉపరాష్ట్రపతి మూడోసంవత్సరం పదవీకాల విశేషాలపై పుస్తకాన్ని విడుదల చేయనున్న కేంద్ర రక్షణ శాఖ మంత్రి శ్రీరాజ్నాథ్ సింగ్
పుస్తకం ఈ -వర్షన్ ను ఆవిష్కరించనున్న కేంద్ర మంత్రి శ్రీ ప్రకాష్ జవదేకర్
ఉపరాష్ట్రపతి శ్రీ ఎం.వెంకయ్యనాయుడు మూడో ఏడాది పదవీ కాల విశేషాలను వివరించే , ‘కనెక్టింగ్, కమ్యూనికేటింగ్, ఛేంజింగ్’ పుస్తకాన్ని కేంద్ర రక్షణ శాఖ మంత్రి శ్రీ రాజ్నాథ్ సింగ్ ఆగస్టు 11,2020న ఉపరాష్ట్రపతి నివాసంలో ఆవిష్కరించనున్నారు. శ్రీ వెంకయ్యనాయుడు ఆగస్టు 11న ఉపరాష్ట్రపతిగా మూడు సంవత్సరాలు పూర్తి చేసుకుంటారు.
ఈ పుస్తకం ఎలక్ట్రానిక్ వర్షన్ ను  కేంద్ర సమాచార ప్రసార శాఖమంత్రి శ్రీ ప్రకాశ్ జవదేకర్ విడుదల చేస్తారు. ఈ పుస్తకం సుమారు 250 పేజీలు పైగా ఉంటుంది. దీనిని సమాచార ప్రసార మంత్రిత్వశాఖకు చెందిన పబ్లికేషన్సు డివిజన్ ప్రచురించింది.
ఈ పుస్తకంలో ఉపరాష్ట్రపతి వివిధ కార్యకలాపాలకు అక్షరరూపంతో పాటు చిత్రాలు కూడా ఉన్నాయి. ఉపరాష్ట్రపతి దేశ విదేశాలలో పర్యటన విశేషాలు, రైతులు,శాస్త్రవేత్తలు, డాక్టర్లు, యువత, పాలనాయంత్రాంగం, పరిశ్రమ నాయకులు, కళాకారులు ఇలా వివిధ వర్గాల వారితో వారు జరిపిన సంభాషణలు ఇందులో ఉన్నాయి.
ఉపరాష్ట్రపతి విదేశీ పర్యటనలు, ప్రపంచ నాయకులతో వారి సమావేశాలు, వివిధ దేశాలలో భారత సంతతి నుద్దేశించి వారు చేసిన ప్రసంగాలు ఇందులో ఉన్నాయి.
రాజ్యసభ చురుకుగా పనిచేసేందుకు శ్రీ వెంకయ్యనాయుడు తీసుకువచ్చిన మార్పులు, ఫలితంగా రాజ్యసభ పనితీరులో కనిపించిన మెరుగుదల కూడా ఇందులో ప్రస్తావించారు. కోవిడ్ మహమ్మారి సమయంలో ఉపరాష్ట్రపతి తమ సమయాన్ని ఎలా వెచ్చించిందీ ఈ పుస్తకం చివరి చాప్టర్లో ప్రస్తావించారు. ఉపరాష్ట్రపతి తన స్నేహితులు, ఉపాధ్యాయులు, చిరకాల సన్నిహితులు, పాత, కొత్త తెలిసినవారు, బంధువులు, ఎంపీలు, ఆథ్యాత్మిక వేత్తలు, జర్నలిస్టులు, ఇతరులతో మాట్లాడి వారి క్షేమ సమాచారాలు తెలుసుకున్న విషయాలూ ఇందులో ప్రస్తావించారు. ఉపరాష్ట్రపతి వివిధ రాష్ట్రాల ముఖ్యమంత్రులు, గవర్నర్లు, పార్లమెంటు ఉభయ సభలలోని వివిధ రాజకీయ పార్టీల నాయకులు, రాజ్యసభలోని అందరు ఎంపీలతో టెలిఫొన్లో మాట్లాడారు.
జల శక్తి మంత్రిత్వ శాఖ
జార్ఖండ్ లో రూ.572 కోట్ల జల్ జీవన్ మిషన్ కి కేంద్ర ప్రభుత్వం ఆమోదం
రాష్ట్రంలో అమలు చేసే జల్ జీవన్ మిషన్ వార్షిక కార్యాచరణ ప్రణాళికను జార్ఖండ్ కేంద్ర జల శక్తి శాఖ కు సమర్పించింది. ఈ మేరకు రాష్ట్ర మంచినీటి, పారిశుధ్య కార్యదర్శి వీడియో కాన్ఫెరెన్స్ నిర్వహించారు. ప్రధానమంత్రి అతి ముఖ్యమైన కార్యక్రమం జల్ జీవన్ మిషన్, 2024కల్లా ప్రతి గ్రామీణ గృహానికి ,నీరందివ్వాలని, ఒక్కో వ్యక్తికీ రోజుకు 55 లీటర్ల నీటిని అందజేయాలన్నది ప్రణాళిక ఉద్దేశం. ఈ దిశగా రాష్ట్రాలు ఈ మిషన్ ని అమలు చేయడానికి ప్రణాళికలు రూపొందిస్తున్నాయి.
జార్ఖండ్ లో 2023-24 సంవత్సరానికి 100 శాతం గృహాలలో ఇది అమలు కావాలన్నది లక్ష్యంగా పెట్టుకుంది. మొత్తం రాష్ట్రంలోని 54 లక్షల గ్రామీణ నివాసాలున్నాయి. వీటిలో 4.37 లక్షల నివాసగృహాలకే కుళాయి కనెక్షన్లు ఉన్నాయి. 2019-20లో 98 వేల కుళాయి కనెక్షన్లు ఇచ్చారు. ఈ సంవత్సరంలో 12 లక్షల కనెక్షన్లు ఇచ్చే ప్రణాళిక చేసుకుంది. 2020-21కి కేంద్ర ప్రభుత్వం జల్ జీవన్ మిషన్ అమలు కోసం రాష్ట్రానికి రూ.572.23 కోట్లకు ఆమోదించింది, ఇది గత ఏడాది కన్నా ఇది రూ. 267.69 కోట్లు అధికం.
అలాగే 15వ ఆర్ధిక సంఘం రూ.1,689 కోట్లు పి ఆర్ ఐ గ్రాంటు కూడా జార్ఖండ్ త్వరలో అందుకోబోతోంది. దీనిలో 50% నీరు, పారిశుధ్యానికి వినియోగించాల్సి ఉంటుంది. గ్రామీణ సంఘాలను, గ్రామా పంచాయితీలను ఈ మిషన్ అమలులో వినియోగించాలని రాష్ట్ర ప్రభుత్వం భావిస్తోంది. జార్ఖండ్ తన రాష్ట్రంలో ఉన్న 19 ఆస్పిరేషనల్ జిల్లాలు ఉన్నాయి కాబట్టి వాటికి ప్రాధాన్యత ఇస్తూనే, ఎస్.సి, ఎస్.టి గ్రామాలపై కూడా జల్ జీవన్ మిషన్ కి సంబంధించి ప్రత్యేక శ్రద్ధ పెట్టాలని సూచనలు చేశారు. అయితే దీనికి సంబంధించిన మార్గదర్శకాల ప్రకారం, జల వనరుల విషయంలో కూడా జాగ్రత్తలు వహించాల్సి ఉంటుంది. నీటి నాణ్యత ప్రమాణాలను ఎప్పటికప్పుడు పరీక్షించాలి. ఇందుకు ప్రతి గ్రామంలోను అయిదుగురు మహిళల బృందానికి నీటి నాణ్యతను పరీక్షించడానికి ప్రత్యేక శిక్షణ ఇస్తున్నారు. ప్రస్తుత కోవిడ్ మహమ్మారి నేపథ్యంలో నీటి సరఫరా, జల సంరక్షణ పనులు తక్షణమే చేపట్టాలని, దీని వల్ల వలస కార్మికులకు పనులు లభించే చర్యలు చేపట్టాలని రాష్టానికి కేంద్రం సూచించింది.
|
ఆరోగ్య, కుటుంబ సంక్షేమ మంత్రిత్వ శాఖ
|
207.03 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.96 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,28,261
గత 24 గంటల్లో నమోదయిన కొత్త కేసులు 16,047
ప్రస్తుత రికవరీ రేటు 98.52%
వారపు పాజిటివిటీ రేటు 4.90%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 207.03 కోట్ల  డోసులను అధిగమించింది. 2,74,83,097 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.96 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,12,772
|
|
రెండో డోసు
|
|
1,00,96,525
|
|
ముందు జాగ్రత్త డోసు
|
|
64,90,347
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,32,304
|
|
రెండో డోసు
|
|
1,76,81,389
|
|
ముందు జాగ్రత్త డోసు
|
|
1,26,13,719
|
|
12-14 ఏళ్ల వారు
|
|
మొదటి డోసు
|
|
3,96,04,796
|
|
రెండో డోసు
|
|
2,88,55,319
|
|
15-18 ఏళ్ల వారు
|
|
మొదటి డోసు
|
|
6,13,95,012
|
|
రెండో డోసు
|
|
5,15,90,257
|
|
18-44 ఏళ్ల వారు
|
|
మొదటి డోసు
|
|
55,99,08,236
|
|
రెండో డోసు
|
|
51,04,02,579
|
|
ముందు జాగ్రత్త డోసు
|
|
3,58,29,498
|
|
45-59 ఏళ్ల వారు
|
|
మొదటి డోసు
|
|
20,37,69,068
|
|
రెండో డోసు
|
|
19,56,73,969
|
|
ముందు జాగ్రత్త డోసు
|
|
2,24,37,847
|
|
60 ఏళ్లు పైబడినవారు
|
|
మొదటి డోసు
|
|
12,74,96,216
|
|
రెండో డోసు
|
|
12,22,93,113
|
|
ముందు జాగ్రత్త డోసు
|
|
3,53,88,238
|
|
ముందు జాగ్రత్త డోసులు
|
|
11,27,59,649
|
|
మొత్తం డోసులు
|
|
2,07,03,71,204
దేశవ్యాప్త క్రియాశీల కేసుల సంఖ్య 1,28,261. మొత్తం పాజిటివ్ కేసుల్లో ఇది 0.29 శాతం.
భారతదేశ రికవరీ రేటు 98.52 శాతంగా ఉంది. గత 24 గంటల్లో 19,539 మంది రోగులు కోలుకున్నారు. దీంతో, కోలుకున్న రోగుల సంఖ్య  4,35,35,610 కి పెరిగింది.
గత 24 గంటల్లో 16,047 కొత్త కేసులు నమోదయ్యాయి.
గత 24 గంటల్లో మొత్తం 3,25,081 పరీక్షలు చేశారు. దేశవ్యాప్తంగా ఇప్పటివరకు 87.88 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 4.90 శాతంగా, రోజువారీ పాజిటివిటీ రేటు 4.94 శాతంగా నమోదయ్యాయి.
ప్రధాన మంత్రి కార్యాలయం
రవిదాస్ జయంతి సందర్భం లో దిల్లీ లోని శ్రీ గురు రవిదాస్ విశ్రామ్ ధామ్ మందిరాన్ని దర్శించుకొన్నప్రధాన మంత్రి
రవిదాస్ జయంతి సందర్భం లో ప్రధాన మంత్రి శ్రీ నరేంద్ర మోదీ దిల్లీ లో గల శ్రీ గురు రవిదాస్ విశ్రామ్ ధామ్ మందిరాని కి వెళ్లి గురు రవిదాస్ జీ కి నమస్కరించారు.
ప్రధాన మంత్రి అనేక ట్వీట్ లలో
‘‘పుణ్యప్రదమైనటువంటి రవిదాస్ జయంతి సందర్భం లో ఈ రోజు న నేను దిల్లీ లోని శ్రీ గురు రవిదాస్ విశ్రామ్ ధామ్ మందిరాని కి వెళ్ళి దర్శనం చేసుకొన్నాను.’’
‘‘రవిదాస్ జయంతి సందర్భం లో దేశ ప్రజలందరి కి ఇవే శుభాకాంక్షలు.’’
‘‘సంత్ రవిదాస్ గారి ఈ పవిత్ర ధామం ప్రజలందరి కీ ఒక ప్రేరణ స్థలం గా ఉన్నది. పార్లమెంట్ సభ్యుని గా నాకు ఇక్కడి అభివృద్ధి కార్యక్రమాల ను పూర్తి చేసే అవకాశం లభించినందుకు నేను అదృష్టవంతుడి ని.’’
‘‘దిల్లీ లో శ్రీ గురు రవిదాస్ విశ్రామ్ ధామ్ మందిరం లో గడిపిన సమయం ఎంతో ప్రత్యేకమైనటువంటిది.’’ అని పేర్కొన్నారు.
పంచాయతీరాజ్ మంత్రిత్వ శాఖ
విజయం సాధించిన స్వమిత్వ  పథకం
గ్రామ ప్రాంతాలలో అవసరార్ధం మెరుగుపరచి టెక్నాలజీతో రూపొందించిన నక్షాల సహాయంతో గ్రామాల సర్వే చేసే స్వమిత్వ పథకం విజయం సాధించింది. పంచాయతీరాజ్ మంత్రిత్వ శాఖ, రాష్ట్ర రెవెన్యూ శాఖ, రాష్ట్ర పంచాయతీ రాజ్ శాఖ మరియు సర్వే ఆఫ్ ఇండియా  సంయుక్త సహకారంతో ఈ పథకం అమలుచేస్తున్నారు. గ్రామ ప్రాంతాలలో నివసిస్తూ సొంత ఇళ్ళు ఉన్నవారికి
చట్టబద్ధమైన యాజమాన్య హక్కుల  జారీ చేయడం ద్వారా ఆయా గ్రామాలలోని గృహ యజమానులకు హక్కులు కల్పించడం ఈ పథకం ఉద్దేశం.
సర్వే ఆఫ్ ఇండియా ద్వారా డ్రోన్ టెక్నాలజీని ఉపయోగించి ఈ పథకం కింద భూ సముదాయాల నక్షాలు తయారు చేయడం జరుగుతుంది. ఆయా రాష్ట్రాల్లో ఈ పథకం అమలుకోసం రాష్ట్రాలు SoIతో అవగాహన ఒప్పందం పై సంతకం చేయాల్సి ఉంటుంది. ఇప్పటివరకు 31 రాష్ట్రాలు / కేంద్రపాలిత ప్రాంతాలు  SoIతో అవగాహన ఒప్పందం కుదుర్చుకున్నాయి.
స్వమిత్వ పథకం కింద రాష్ట్రాల వారీగా నక్షాలు రూపొందించిన గ్రామాల ప్రగతికి సంబంధించిన సంవత్సరం వారీ వివరాలు అనుబంధం Iగా జతచేయడం జరిగింది.
సర్వే ఆఫ్ ఇండియా సంస్థతో ఒప్పందం కుదుర్చుకున్న రాష్ట్రాలలోని అన్ని గ్రామీణ నివాస  ప్రాంతాలను కలుపుకుని దేశవ్యాప్తంగా 6 లక్షల గ్రామాల సర్వే పూర్తి చేయాలన్నది ఈ పథకం లక్ష్యం. అయితే పథకం అమలు జరుగుతున్న సమయంలో ఈ క్రింది కారణాల వల్ల వాస్తవంగా సర్వే చేయాల్సిన గ్రామాల సంఖ్యను సవరించారు:
బీహార్, పశ్చిమ బెంగాల్, నాగాలాండ్, మేఘాలయ వంటి భాగస్వామ్య రాష్ట్రాలలో SoIతో అవగాహన ఒప్పందం కుదుర్చుకోని గ్రామాల సంఖ్య గణనీయంగా తగ్గింది.
స్థానిక ప్రభుత్వ డైరెక్టరీలో రాష్ట్రాలు/యుటిలు అందించిన మొత్తం గ్రామాల సంఖ్య కంటే వాస్తవంగా నివాసులు ఉన్న గ్రామాల సంఖ్య తక్కువగా ఉన్నట్లు గమనించారు.
సిక్కిం, తెలంగాణ, తమిళనాడు, జార్ఖండ్ వంటి కొన్ని రాష్ట్రాలు కేవలం పైలట్ గ్రామాలలో మాత్రమే ఈ పథకాన్ని అమలు చేస్తున్నాయి.
హక్కులకు సంబంధించిన ముందస్తు రికార్డులు లేని గ్రామాలలో మాత్రమే ఒడిశా, అసోం రాష్ట్రాలు ఈ పథకాన్ని అమలు చేస్తున్నాయి.
నూతన మరియు పునరుత్పాదక శక్తి మంత్రిత్వ శాఖ
2022-23 సంవత్సరానికి వార్షిక పనితీరు లక్ష్యాన్ని నిర్దేశిస్తూ ఎంఎన్ఆర్ఈతో అవగాహన ఒప్పందం కుదుర్చుకున్న ఐఆర్ఈడీఏకార్యకలాపాల ద్వారా 3,361 కోట్ల ఆదాయం ఆర్జించాలని లక్ష్యంగా నిర్ణయించిన కేంద్రం. గత ఏడాది ఆర్జించిన ఆదాయం కంటే ఇది 18% ఎక్కువనికర విలువపై రాబడి, మూలధనంపై రాబడి, మొత్తం రుణాలకు నిరర్ధక ఆస్తులు, ఆస్తుల టర్నోవర్ నిష్పత్తి, ప్రతి షేరుకు సంపాదన మొదలైన వివిధ పనితీరు సంబంధిత కీలక ప్రమాణాలు నిర్ణయించిన ప్రభుత్వం2021-22 ఆర్థిక సంవత్సర అవగాహన ఒప్పందం వల్ల 96.54 మార్కులు సాధించి అసాధారణమైన పనితీరును ప్రదర్శించిన ఐఆర్ఈడీఏ
సీనియర్ అధికారుల సమక్షంలో అవగాహన ఒప్పందంపై సంతకాలు చేస్తున్న ఎంఎన్ఆర్ఈ కార్యదర్శి శ్రీ భూపిందర్ సింగ్ భల్లా, ఐఆర్ఈడీఏ చైర్మన్ అండ్ మేనేజింగ్ డైరెక్టర్ శ్రీ ప్రదీప్ కుమార్ దాస్
2022-23 సంవత్సరానికి వార్షిక లక్ష్యాన్ని నిర్దేశిస్తూ నూతన, పునరుత్పాదక ఇంధన మంత్రిత్వ శాఖ తో భారత పునరుత్పాదక ఇంధన అభివృద్ధి సంస్థ  అవగాహన ఒప్పందంపై సంతకం చేసింది. సీనియర్ అధికారుల సమక్షంలో అవగాహన ఒప్పందంపై ఎంఎన్ఆర్ఈ కార్యదర్శి శ్రీ భూపిందర్ సింగ్ భల్లా, ఐఆర్ఈడీఏ చైర్మన్ అండ్ మేనేజింగ్ డైరెక్టర్ శ్రీ ప్రదీప్ కుమార్ దాస్సంతకాలు చేశారు.
కార్యకలాపాల ద్వారా 3,361 కోట్ల రూపాయల ఆదాయం ఆర్జించాలని కేంద్ర ప్రభుత్వం లక్ష్యంగా నిర్ణయించింది. ఈ మొత్తం గత ఏడాది ఆర్జించిన ఆదాయం కంటే 18% ఎక్కువ. నికర విలువపై రాబడి, మూలధనంపై రాబడి, మొత్తం రుణాలకు ఎన్ పి ఏ, ఆస్తుల టర్నోవర్ నిష్పత్తి, ప్రతి షేరుకు సంపాదన మొదలైన వివిధ పనితీరు సంబంధిత కీలక ప్రమాణాలు కూడా ప్రభుత్వం నిర్దేశించింది.
గత రెండు ఆర్థిక సంవత్సరాల్లో ఐఆర్ఈడీఏ మెరుగైన పనితీరు కనబరిచిందని శ్రీ ప్రదీప్ కుమార్ దాస్ తెలిపారు.2022-23 లక్ష్యాలు సాధించడానికి ఐఆర్ఈడీఏ సిద్ధంగా ఉందని తెలిపారు. 2021-22 ఆర్థిక సంవత్సరం ఇదే కాలంతో పోల్చి చూస్తే 2022-23 ఆర్థిక సంవత్సరం 2వ త్రైమాసికంలో పన్ను తర్వాత లాభంలో సంస్థ 67% వృద్ధిని నమోదు చేసింది. 2021-22 ఆర్థిక సంవత్సరం తో పోల్చి చూస్తే 2వ త్రైమాసికంలో నికర నిరర్ధక ఆస్తులు 4.87% నుంచి 2.72%కి తగ్గాయి.
2021-22 ఆర్థిక సంవత్సరానికి కుదుర్చుకున్న అవగాహన ఒప్పందానికి 96.54 మార్కులు సాధించి ఐఆర్ఈడీఏ మెరుగైన పనితీరు ప్రదర్శించింది. ఐఆర్ఈడీఏ ఇంతవరకు 3,068 పైగా పునరుత్పాదక ఇంధన ప్రాజెక్ట్లకు 1,41,622 కోట్ల రూపాయల విలువ చేసే రుణాలు ఆమోదించింది. ఆమోదించిన రుణాల్లో 90,037 కోట్ల రూపాయలను పంపిణీ చేసింది.ఐఆర్ఈడీఏ అమలు చేస్తున్న కార్యక్రమాల వల్ల దేశంలో పునరుత్పాదక శక్తి సామర్థ్యం 19,502 మెగావాట్ల వరకు పెరిగింది.
భారత పోటీ ప్రోత్సాహక సంఘం
అపోలో టైర్స్ లిమిటెడ్లోని ఎమరాల్డ్ సేజ్ ఇన్వెస్ట్మెంట్ లిమిటెడ్ 9.93% వాటాను కొనుగోలు చేయడానికి సిసిఐ ఆమోదం
అపోలో టైర్స్ లిమిటెడ్లోని ఎమరాల్డ్ సేజ్ ఇన్వెస్ట్మెంట్ లిమిటెడ్ 9.93% వాటాను కొనుగోలు చేయడానికి కాంపిటీషన్ కమిషన్ ఆఫ్ ఇండియా  ఆమోదం తెలిపింది.
ప్రతిపాదిత కలయిక ఎమరాల్డ్ సేజ్ ఇన్వెస్ట్మెంట్ లిమిటెడ్  చేత 10.80 కోట్ల తప్పనిసరి కన్వర్టిబుల్ ప్రిఫరెన్స్ షేర్లను పొందేలా చేస్తుంది. అది అపోలో టైర్స్ లిమిటెడ్  ఇష్యూ తదనంతరం చెల్లించిన వాటా మూలధనంలో సుమారు 9.93% కలిగి ఉంది.
ఎమరాల్డ్ అనేది మారిషస్ చట్టాల ప్రకారం విలీనం అయిన పెట్టుబడి హోల్డింగ్ సంస్థ. ఎమరాల్డ్ వాటాదారు సంస్థలు వార్బర్గ్ పిన్కస్ ఎల్ఎల్సి చేత నిర్వహించబడే కొన్ని ప్రైవేట్ ఈక్విటీ ఫండ్లు, ఇది కొన్ని ప్రైవేట్ ఈక్విటీ ఫండ్లకు మేనేజర్గా పనిచేస్తుంది. ఈ ప్రైవేట్ ఈక్విటీ ఫండ్ల యాజమాన్యంలోని పోర్ట్ఫోలియో కంపెనీలు ఇంధనం, ఆర్థిక సేవలు, ఆరోగ్య సంరక్షణ, వినియోగదారు, పారిశ్రామిక మరియు వ్యాపార సేవలు, సాంకేతికత, మీడియా, టెలికమ్యూనికేషన్లతో సహా వివిధ రంగాలలో చురుకుగా పనిచేస్తున్నాయి.
అపోలో ఆటోమోటివ్ టైర్ల తయారీ, విక్రయాల కార్యకలాపాలు సాగిస్తోంది. అపోలో గ్రూప్ ఉత్పత్తి పోర్ట్ఫోలియోలో ప్యాసింజర్ కారు, స్పోర్ట్స్ యుటిలిటీ వెహికల్, మల్టీ యుటిలిటీ వెహికల్, లైట్ ట్రక్కులు మొదలైనవి, అలాగే రీట్రెడింగ్ మెటీరియల్ ఉంటాయి.
ప్రధాన మంత్రి కార్యాలయం
టోక్యో ఒలింపిక్స్ 2020 లో వెయిట్ లిఫ్టింగ్ లో రజత పతకాన్ని గెలిచినందుకు గాను మీరాబాయి చాను గారి ని అభినందించిన ప్రధాన మంత్రి
టోక్యో ఒలింపిక్స్ 2020 లో వెయిట్ లిఫ్టింగ్ లో రజత పతకాన్ని గెలుచుకొన్నందుకు గాను మీరాబాయి చానూ గారి కి ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘ @Tokyo2020 కు గాను ఇంతకన్న సంతోషదాయకమైనటువంటి ఆరంభాన్ని అడగలేం! @mirabai_chanu గారి అద్భుత ప్రదర్శన ను చూసుకొని భారతదేశం ఉప్పొంగిపోతోంది. వెయిట్ లిఫ్టింగ్ లో రజత పతకాన్ని గెలిచినందుకు ఆమె కు అభినందన లు. ఆమె సఫలత భారతదేశం లో ప్రతి ఒక్కరి కి ప్రేరణ ను అందించేటటువంటిదే. #Cheer4India #Tokyo2020 ’’ అని ఒక ట్వీట్ లో ప్రధాన మంత్రి పేర్కొన్నారు.
Could not have asked for a happier start to @Tokyo2020! India is elated by @mirabai_chanu’s stupendous performance. Congratulations to her for winning the Silver medal in weightlifting. Her success motivates every Indian. #Cheer4India #Tokyo2020 pic.twitter.com/B6uJtDlaJo
— Narendra Modi  July 24, 2021